Notum sit omnibus fidelibus sancte Dei ecclesie, quod ego Folcherius de Carsigiaco vendo senioribus meis monachis de Cluniaco illam partem et divisionem quam habebam in silva vocabulo Forestilia, que est juxta Luziaco; et accipio ab eis tres solidos et dimidium, faciente Warnerio monacho, fratre Walterii de Berziaco: in tali conventu ut ab hodierno die amplius, neque ego, neque ullus mo[r]talis homo, neque ullus meus consanguineus, nec homo, nec femina quicquam in ipsa silva requirat. S. Folcherii, qui hanc venditionem fecit sponte et voluntarie. S. Martini, nepotis ejus. S. Bernardi, nepotis ejusdem Folcherii, fratris Martini. S. Rotberti. S. Bernardi. S. Constabuli. S. Achardi presbiteri. S. Ascherii.